钦定古今图书集成/明伦汇编/官常典/第632卷 > 杨扶
## 钦定古今图书集成/明伦汇编/官常典/第632卷 > 杨扶

按《广东通志》：“扶字圣仪，会稽乌伤人。和帝永元中，扶
以荐辟为武源令，迁交趾刺史，有理能名。洞民有群
入人家夺饮食者，其家与之格斗，党与毕集，因行劫
掠。督邮往捕，反为所伤，后乃益兵，始就缚。扶谓曰：‘汝
第饥尔’。叱使就粟南海。群吏尽诤，以为纵恶不可，扶
笑遣之，行二日，尽投江中，闻者大惊。有瞽妪市物，泉”
刀尽失，讼诸扶。扶密遣人诇得所遗予妪，妪感泣而
去。凡行部，所至有恩惠。州人为之谣曰：“杨圣仪，政多
奇。”盖此类也。